Diari Oficial de la Generalitat Valenciana


Sumari del DOGV 9877, del 25-06-2024 (2024/5955)

RESOLUCIÓ de 14 de juny de 2024, del director general de Funció Pública, per la qual s'acorda la tramitació d'urgència, a partir de la data de firma, de les convocatòries dels concursos de trasllats de l'Administració de la Generalitat.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9877

Data del DOGV
:   25-06-2024

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2024/5955


Data del document
:   14-06-2024

Organisme emissor
:   Conselleria de Hacienda, Economía y Administración Pública

Tipus de document
:   Resolució

Descriptors 

:   * Conselleria d'Hisenda, Economia i Administració Pública

RESOLUCIÓ de 14 de juny de 2024, del director general de Funció Pública, per la qual s'acorda la tramitació d'urgència, a partir de la data de firma, de les convocatòries dels concursos de trasllats de l'Administració de la Generalitat. [2024/5955]  
L'article 33 de la Llei 39/2015, d'1 d'octubre, del procediment administratiu comú de les administracions públiques, permet acordar d'ofici, quan les raons d'interés públic ho aconsellen, l'aplicació als procediments administratius de la tramitació d'urgència, per la qual es reduïxen a la mitat els terminis establits per al procediment ordinari, excepte els relatius a la presentació de sol·licituds i recursos.  
  
Així, conforme al que indica este precepte, esta Direcció General de Funció Pública acorda tramitar d'urgència els procediments de provisió, concursos de trasllats, gestionats en l'Administració de la Generalitat.   
  
  
Antecedents de fet  
1r. Pel Decret 69/2022, de 27 de maig, del Consell, s'adapten les ofertes d'ocupació pública de 2020 i 2021 per al personal de l'Administració de la Generalitat, aprovades i pendents de convocatòria, i s'executa la Llei 20/2021, de 28 de desembre, de mesures urgents per a la reducció de la temporalitat en l'ocupació pública.  
2n. Pel Decret 32/2022, de 25 de març, del Consell, s'aprova l'oferta d'ocupació pública del 2022 per al personal de l'Administració de la Generalitat.  
3r. Pel Decret 44/2023, de 31 de març, del Consell, s'aprova l'oferta d'ocupació pública de 2023 per al personal de l'Administració de la Generalitat.  
4t. La tramitació de procediment per via d'urgència està motivada per la necessitat de complir el requisit establit en l'article 114.12 de la Llei 4/2021, pel principi de seguretat jurídica i per l'execució simultània de les diferents ofertes d'ocupació pública convocades en els últims anys.  
  
Fonaments de dret  
Únic  
L'article 33 de la Llei 39/2015, d'1 d'octubre, permet acordar d'ofici l'aplicació de la tramitació d'urgència per raons d'interés públic. D'acord amb l'apartat 2 de l'esmentat article, no es podrà interposar cap recurs contra l'acord que declare l'aplicació de la tramitació d'urgència, sense perjuí d'aquell procedent contra la resolució que esgote el procediment.  
Si considerem, per tant, la concurrència d'este interés públic, exigit per a la tramitació d'urgència en l'article 33 de la Llei 39/2015, d'1 d'octubre, esta direcció general resol:  
  
Primer  
Declarar aplicable la tramitació d'urgència dels procediments de provisió de llocs relacionats amb els concursos de trasllats, per tal de reduir a cinc dies el termini per a presentar al·legacions i esmenes a la relació provisional de persones admeses i excloses.  
  
Segon  
Publicar esta resolució en el Diari Oficial de la Generalitat Valenciana.  
Contra el present acord no es podrà interposar cap recurs, d'acord amb el que disposa l'article 33.2 de la Llei 39/2015, d'1 d'octubre.  
  
València, 14 de juny de 2024.- El director general de Funció Pública: Javier Lorente Gual.